Koos van der Merwe: Laaste sê hunkering en verlang | SARIE
Koos van der Merwe: Laaste sê hunkering en verlang	deur Koos van der Merwe
Ek was nie regtig lus om te gaan nie, maar hoe stry 'n man nou teen skoonheid, en veral die soort skoonheid waarmee jy al meer as twee decades getroud is? Hoekom nou gaan luister na Afrikaanse liedjies in Frans? Laat die Franse daarna gaan luister. 'n Lied het 'n siel. Vertaal jy hom verloor jy die siel. 'n Lied se wortels lê in sy eie grond. Verplant jy hom kwyn hy.
Die musiek het oor ons gespoel. Asof vanuit die hemel. Byna wreed. Geen mens kon dit weerstaan nie. Hardebaard Karooboere het trane afgevee. En gejuig. En gesug. En verlang.Ja, ons is skepsels van verlange. In ons wese weet ons daar is meer. En mooier. Musiek is 'n eggo. Van 'n plek. Ons sal bly verlang. Tot die groot konsert begin. En ek wil daar wees.